CELEX: 62011TN0142
Language: et
Date: 2011-03-14 00:00:00
Title: Kohtuasi T-142/11: 14. märtsil 2011 esitatud hagi — SIR versus nõukogu

30.4.2011   
            
            
               ET
            
            
               Euroopa Liidu Teataja
            
            
               C 130/24
            
         14. märtsil 2011 esitatud hagi — SIR versus nõukogu
   (Kohtuasi T-142/11)
   2011/C 130/47
   Kohtumenetluse keel: prantsuse
   
      Pooled
   
   
      Hageja: Société ivoirienne de raffinage (SIR) (Abidjan, Côte d’Ivoire) (esindaja: advokaat M. Ceccaldi)
   
      Kostja: Euroopa Liidu Nõukogu
   
      Hageja nõuded
   
   
               —
            
            
               tühistada eriti hagejat puudutavas osas nõukogu 14. jaanuari 2011. aasta otsus 2011/18/ÜVJP ja määrus (EL) 25/2011, millega kehtestatakse teatavate isikute ja üksuste vastu suunatud piiravad meetmed;
            
         
               —
            
            
               mõista kohtukulud välja nõukogult.
            
         
      Väited ja peamised argumendid
   
   Hageja esitab oma nõuete põhjendamiseks viis väidet.
   
               1.
            
            
               Esimese väite kohaselt on rikutud ÜRO hartat ja EL lepingu artikli 3 lõikeid 5 ja 6 ning artiklit 21, samuti ELTL artiklit 7 seetõttu, et kostja on piiravate meetmete kehtestamisega ületanud oma pädevust, kuna hageja nime ei ole kantud ÜRO julgeolekunõukogu resolutsiooni 1572 (2004) märgitud isikute hulka.
            
         
               2.
            
            
               Teise väite kohaselt on rikutud riigi siseasjadesse mittesekkumise põhimõtet sellega, et kostja ei tunnistanud Côte d’Ivoire’i Vabariigi põhiseadusnõukogu suveräänset otsust, mille kohaselt kuulutati presidendivalimiste võitjaks Laurent Gbagbo mitte aga Alassane Ouattara.
            
         
               3.
            
            
               Kolmanda väite kohaselt on vaidlustatud õigusaktid sisuliselt õigusvastased ja neid ei saa seostada kostja pädevuse või volitustega.
            
         
               4.
            
            
               Neljanda väite kohaselt on rikutud kaitseõigusi, kuna hagejat ei teavitatud talle süüks pandud asjaoludest ja seetõttu ei saanud ta nende kohta esitada tõhusalt oma seisukohta.
            
         
               5.
            
            
               Viienda väite kohaselt on rikutud proportsionaalsuse põhimõtet, kuna võetud meetmete tagajärjed nii hagejale kui Côte d’Ivoire’i elanikkonnale ei ole võrreldes taotletava eesmärgiga proportsionaalsed.